Document ID: 32005R0386

NARIADENIE KOMISIE (ES) č. 386/2005
z 8. marca 2005,
ktorým sa menia a dopĺňajú niektoré nariadenia, pokiaľ ide o kódy kombinovanej nomenklatúry pre niektoré druhy ovocia a zeleniny a niektoré výrobky z ovocia a zeleniny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 234/79 z 5. februára 1979 o postupe pre úpravy nomenklatúry Spoločného colného sadzobníka používaného pre poľnohospodárske výrobky (1), najmä jeho článok 2 ods. 1,
keďže:
(1)
Nariadenie Komisie (ES) č. 1810/2004 zo 7. septembra 2004, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (2), ustanovuje zmeny a doplnenia kombinovanej nomenklatúry pre niektoré druhy ovocia a zeleniny a niektoré výrobky z ovocia a zeleniny.
(2)
Nariadenia, ktorými sa mení a dopĺňa príloha I k nariadeniu Rady (EHS) č. 2658/87 (3) taktiež zaviedli v predchádzajúcich rokoch zmeny kombinovanej nomenklatúry pre niektoré druhy ovocia a zeleniny a niektoré výrobky z ovocia a zeleniny, a nie všetky tieto zmeny a doplnenia sú zohľadnené v týchto nariadeniach, ktorými sa riadi spoločná organizácia trhu s ovocím a zeleninou a s výrobkami z ovocia a zeleniny: nariadenie Komisie (EHS) č. 1591/87 z 5. júna 1987, ktorým sa ustanovujú normy akosti pre kapustu a ružičkový kel, rebrovaný zeler, špenát a slivky (4); nariadenie Komisie (EHS) č. 1677/88 z 15. júna 1988, ktorým sa ustanovujú normy kvality pre uhorky (5); nariadenie Rady (ES) č. 399/94 z 21. februára 1994 o osobitných opatreniach pre sušené hrozno (6); nariadenie Komisie (ES) č. 3223/94 z 21. decembra 1994 o podrobných pravidlách uplatňovania dovozných opatrení pre ovocie a zeleninu (7); nariadenie Komisie (ES) č. 1555/96 z 30. júla 1996 o pravidlách uplatňovania dodatočných dovozných ciel na ovocie a zeleninu (8) a nariadenie Komisie (ES) č. 1961/2001 z 8. októbra 2001 stanovujúce podrobné pravidlá uplatňovania nariadenia Rady (ES) č. 2200/96 týkajúce sa vývozných náhrad u ovocia a zeleniny (9).
(3)
Nariadenia (EHS) č. 1591/87, (EHS) č. 1677/88, (ES) č. 399/94, (ES) č. 3223/94, (ES) č. 1555/96 a (ES) č. 1961/2001 by sa preto mali zodpovedajúcim spôsobom zmeniť a doplniť.
(4)
Zmeny a doplnenia by sa mali uplatňovať súčasne ako nariadenie (ES) č. 1810/2004.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu a Riadiaceho výboru pre výrobky z ovocia a zeleniny,
PRIJALA TOTO NARIADENIE:
Článok 1
V článku 1 nariadenia (EHS) č. 1591/87 sa prvý odsek nahrádza takto:
„V prílohách I, II, III a IV sú stanovené akostné normy pre tieto produkty:
-
kapusta patriaca pod kód KN 0704 90,
-
ružičkový kel patriaci pod kód KN 0704 20 00,
-
rebrovaný zeler patriaci pod kód KN 0709 40 00,
-
špenát patriaci pod kód KN 0709 70 00.“
Článok 2
V článku 1 nariadenia (EHS) č. 1677/88 sa prvý odsek nahrádza takto:
„Akostná norma pre uhorky patriace pod kód KN 0707 00 05 je stanovená v prílohe.“
Článok 3
V článku 1 nariadenia (ES) č. 399/94 sa prvý odsek nahrádza takto:
„V súlade s postupom uvedeným v článku 4 sa prijímajú osobitné opatrenia súvisiace s kvalitou sušeného hrozna, ktoré sa vyrába v Spoločenstve a na ktoré sa vzťahujú kódy KN 0806 20 10 a 0806 20 30.“
Článok 4
V prílohe k nariadeniu (ES) č. 3223/94 sa časť A mení a dopĺňa takto:
1.
V piatom riadku tabuľky sa kódy KN pre sladké pomaranče, čerstvé „ex 0805 10 10, ex 0805 10 30 a ex 0805 10 50“ nahrádzajú kódom KN „ex 0805 10 20“.
2.
V desiatom riadku tabuľky sa kódy KN pre jablká „ex 0808 10 20, ex 0808 10 50 a ex 0808 10 90“ nahrádzajú kódom KN „ex 0808 10 80“.
Článok 5
Príloha k nariadeniu (ES) č. 1555/96 sa mení a dopĺňa takto:
1.
V piatom riadku tabuľky sa kódy KN pre pomaranče „ex 0805 10 10, ex 0805 10 30 a ex 0805 10 50“ nahrádzajú kódom KN „ex 0805 10 20“.
2.
V desiatom riadku tabuľky sa kódy KN pre jablká „ex 0808 10 20, ex 0808 10 50 a ex 0808 10 90“ nahrádzajú kódom KN „ex 0808 10 80.“
Článok 6
V článku 7 ods. 2 nariadenia (ES) č. 1961/2001 sa tretí pododsek mení a dopĺňa takto:
1.
Piata zarážka sa nahrádza takto:
„-
pomaranče zahrnuté do kódu KN 0805 10 20,“
2.
Jedenásta a dvanásta zarážka sa nahrádzajú takto:
„-
citróny (Citrus limon, Citrus limonum) zahrnuté do kódu KN 0805 50 10,
-
limety (Citrus aurantifolia) zahrnuté do kódu KN 0805 50 90,“
3.
Štrnásta zarážka sa nahrádza takto:
„-
jablká zahrnuté do kódu KN 0808 10 10 a 0808 10 80,“
Článok 7
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. marca 2005

Labels: 7
3
17